gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4165, del 10-01-2002 (2001/12730)

Informació pública de la modificació puntual del Pla General d'Ordenació Urbana relativa al canvi de classificació d'ús en terrenys dotacionals de l'Ajuntament de Riba-roja de Túria.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4165

Data del DOGV
:   10-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12585


Organisme emissor
:   Ajuntament de Riba-roja de Túria

Tipus de document
:   Anunci

Informació pública de la modificació puntual del Pla General d'Ordenació Urbana relativa al canvi de classificació d'ús en terrenys dotacionals de l'Ajuntament de Riba-roja de Túria. [2001/A12366]
  
Per l'Acord plenari de 9 de novembre de 2001, s'ha acordat sotmetre a informació pública, durant el termini d'un mes, la modificació puntual del Pla General d'Ordenació Urbana consistent en un canvi d'ús en una parcel·la municipal, situada a l'avinguda Pacadar, modificant l'ús de la parcel·la dotacional pública d'ús sanitari a ús esportiu recreatiu, amb la intenció de construir un complex esportiu municipal; queden exposats detalladament en la memòria del projecte redactada per l'arquitecte municipal els motius i l'explicació d'aquesta modificació.
  
Durant aquest termini i mitjançant un edicte publicat en el Diari Oficial de la Generalitat Valenciana i en un diari no oficial d'àmplia difusió a la localitat, el document diligenciat estarà depositat per a la consulta pública a l'Ajuntament de Riba-roja de Túria, Departament d'Urbanisme. Igualment, s'acorda sol·licitar un informe a la Conselleria de Sanitat als efectes oportuns, així com un dictamen als municipis que hi afronten.
  
Tot això d'acord amb el que disposen l'article 38.2 de la Llei Reguladora de l'Activitat Urbanística, en relació amb el que estableix la disposició addicional tercera del mateix text legal i l'article 158.2 del Reglament de Planejament aprovat pel Decret 201/1998, de data 15 de desembre.
  
Es fa constar que durant aquest termini, comptador a partir de l'endemà de la publicació d'aquest anunci en el Diari Oficial de la Generalitat Valenciana, les persones interessades en aquest procediment podran formular qualssevol al·legacions que convinguen al seu dret.
Diari Oficial de la Generalitat Valenciana


Sumari del DOGV 4235, del 24-04-2002 (2002/4052)

Informació pública de la modificació puntual de les ordenances de les normes urbanístiques en l'àmbit del pla parcial Vil·la Gadea, sector 3 del SUP d'Altea.
-------------------------------------------------------------------------------------------------------------------------------------------------------------

### Dades del document

Número de DOGV
:   4235

Data del DOGV
:   24-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4052


Organisme emissor
:   Ajuntament d'Altea

Tipus de document
:   Anunci

Informació pública de la modificació puntual de les ordenances de les normes urbanístiques en l'àmbit del pla parcial Vil·la Gadea, sector 3 del SUP d'Altea. [2002/Q4052]
  
El Ple de l'Ajuntament, en la sessió feta en data 27 de febrer del 2002, ha acordat sotmetre a informació pública la modificació puntual de les ordenances de les normes urbanístiques en l'àmbit del pla parcial Vil·la Gadea, sector S-3 del SUP, promoguda per la mercantil Edificaciones Calpe, SA.
  
El que es fa públic, en compliment del que disposa l'article 55 en relació amb el 46 de la Llei Reguladora de l'Activitat Urbanística, per mitjà del present edicte, que es publicarà en el Diari Oficial de la Generalitat Valenciana i en el Butlletí Oficial de la Província d'Alacant durant el termini de 30 dies, a comptar des de l'última publicació de l'edicte, i s'hi poden presentar els suggeriments i les al·legacions que s'estimen procedents durant l'indicat termini. La documentació pertinent consta en l'Oficina del Planejament sítia al carrer del Pont de Montcau, número 29, d'Altea.
Diari Oficial de la Generalitat Valenciana


Sumari del DOGV 4174, del 23-01-2002 (2002/437)

Informació pública del programa d'actuació integrada per al desenvolupament de la unitat d'execució del sector SAEAS de Monserrat.
----------------------------------------------------------------------------------------------------------------------------------

### Dades del document

Número de DOGV
:   4174

Data del DOGV
:   23-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/437


Organisme emissor
:   Sa de Explotaciones Agricolas Serrano

Tipus de document
:   Anunci

Informació pública del programa d'actuació integrada per al desenvolupament de la unitat d'execució del sector SAEAS de Monserrat. [2002/X437]
  
La mercantil SA, de Explotaciones Agrícolas Serrano ha formulat alternativa tècnica de programa d'actuació integrada respecte de la unitat d'execució del Sector SAEAS de Monserrat, de conformitat amb l'article 48 de la Llei 6/1994, de 15 de novembre, reguladora de l'Activitat Urbanística de la Comunitat Valenciana (DOGV núm. 2.394, de 24 de novembre de 1994), amb l'objecte de promoure el desenvolupament urbanístic de l'esmentada àrea, i de possibilitar-ne la destinació a ús industrial; amb la següent documentació:
  
- Memòria del programa.
  
- Document d'homologació modificativa del PGOU.
  
- Estudi d'impacte ambiental
  
- Pla parcial.
  
- Avantprojecte d'urbanització.
  
L'alternativa tècnica es troba protocol·litzada a la Notaria de la senyora Encarnación Mesa Valiente, situada al carrer de Blasco Ibáñez núm. 34 de Montroy, i queda sotmesa a informació pública per termini de vint dies hàbils, comptats a partir de l'endemà de la publicació del seu anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer en l'expressada Notaria, en dia hàbil entre les 10.00 i les 14.00 hores, i sol·licitar l'exhibició de l'esmentada documentació, o obtindre una còpia de l'acta de protocol·lització.
  
Als oportuns efectes es fa constar que existeix en poder de l'Ajuntament de Monserrat còpia de la documentació dipositada als efectes previnguts en l'article 48 de l'esmentada llei, així com la possibilitat d'incorporar tant les al·legacions que s'hi desitgen formular, com alternatives tècniques en competència amb l'exposada; així com proposicions juridicoeconòmiques per a l'execució de qualsevol de les alternatives.
  
La present publicació es fa igualment als efectes de notificació als presumptes propietaris que puguen resultar desconeguts; així com al senyor Joaquín Martínez López, el domicili fiscal dels qual no consta al Cadastre.
Diari Oficial de la Generalitat Valenciana


Sumari del DOGV 4244, del 08-05-2002 (2002/4589)

Notificació per citació a termini a Comec, SA. Referència número 0-20014685100433-01.
-------------------------------------------------------------------------------------

### Dades del document

Número de DOGV
:   4244

Data del DOGV
:   08-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4589


Organisme emissor
:   Agència Estatal d'Administració Tributària. Delegació Regional de Duanes i Iiee

Tipus de document
:   Anunci

Notificació per citació a termini a Comec, SA. Referència número 0-20014685100433-01. [2002/Q4589]
  
De conformitat amb el que es disposa en l'article 105.6 de la Llei 230/1963, de 28 de desembre, General Tributària, d'acord amb l'article 28.1 de la Llei 66/1997, de 30 de desembre, i després d'intentada la notificació a l'interessat per dos vegades, sense que haja sigut possible practicar-la per causes no imputables a l'administració tributària, es posa de manifest, mitjançant este anunci, que es troben pendents de notificar les actuacions l'interessat, número de expedients i procediment de les quals s'especifiquen a continuació:
  
Contribuent: Comec, SA.
  
Domicili: carrer de Rausell, 2, bis, 2. 46951 Gandia (València).
  
Concepte tributari: infracció tributària greu. Impost sobre el valor afegit assimilat a la importació.
  
Exercici: 2000.
  
Fase: inici i posada de manifest expedient sancionador i tràmit d'audiència. Referenciat: 0-20014685100433-01. Sanció: 10.895,57 euros. Notificació de la liquidació de l'acta: A0170532595.
  
Lloc de compareixença: Dependència Regional de Duanes i ILEE de València, avinguda del Marqués de Sotelo, 6, 7a. 46518 València.
  
En virtut del que s'ha dit anteriorment, dispose que el contribuent indicat anteriorment o el seu representant acreditat com cal, haurà de comparéixer a la Dependència Regional de Duanes en el termini de 10 dies, comptadors des del següent al de la publicació de la present resolució en este Diari Oficial de la Generalitat Valenciana, de dilluns a divendres, en horari de 09.00 a 14.00 hores, al lloc assenyalat a efectes de comunicació de la fase del procediment. Si no compareix en este termini, la notificació s'entendrà produïda a tots els efectes legals des del dia següent al de venciment del termini assenyalat per a comparéixer.
  
València, 4 d'abril de 2002.- El cap de la Dependència Regional de Duanes i ILEE de València: Vicente Izquierdo Mateo.
Diari Oficial de la Generalitat Valenciana


Sumari del DOGV 4283, del 02-07-2002 (2002/6324)

Notificació a Cortes Rodríguez y Llácer, SL. Plec de càrrecs VIVI/040501/452.
-----------------------------------------------------------------------------

### Dades del document

Número de DOGV
:   4283

Data del DOGV
:   02-07-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6324


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Cortes Rodríguez y Llácer, SL. Plec de càrrecs VIVI/040501/452. [2002/A6324]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedix a la notificació de plec de càrrecs a Cortes Rodríguez y Llácer, SL, amb referència VIVI/040501/452.
  
D'orde de l'instructor, se li notifica el plec de càrrecs que més avall s'imputa a l'expedientat, i se li concedix un termini de 15 dies a partir del sendemà de la notificació per a contestar-lo i, si és procedent, sol·licitar la pràctica de proves, de conformitat amb el que establix l'article 16 del Reglament de Procediment Sancionador.
  
València, 6 de març de 2002.- La secretària d'actuacions: Mª Luisa Martí Llabata.
  
Plec de càrrecs
  
Que es formula a Cortes Rodríguez y Llácer, SL, de conformitat amb l'article 16 del Reglament de Procediment Sancionador de 4 d'agost de 1993, amb l'advertència que, si no es contesta en el termini de 15 dies a partir del sendemà de la notificació, es donarà per complit el tràmit, i el procediment continuarà el seu curs.
  
Càrrec: com a promotor de l'habitatge situat a València, Doctor Álvaro López 21, 4 acollit a l'expedient de construcció 46-IG-146/1997-250, ha infringit vosté la Llei 1/1997, de la Generalitat Valenciana, de Règim Sancionador en Matèria d'Habitatge, i ha comés una falta molt greu tipificada com a tal en l'article 6.10 d'esta, i pot correspondre-li una sanció de 3.005,07 a 30.050,61 euros, en haver construït amb les deficiències següents:
  
- Diverses fissures en paraments verticals de menjador saló i corredor i en paraments horitzontals (sostre) de dormitori principal.
  
- Junta oberta en l'entaulellat del lavabo en les unions de paraments verticals.
  
- Taulellets amb fissures en cuina i lavabo.
Diari Oficial de la Generalitat Valenciana


Sumari del DOGV 4377, del 13-11-2002 (2002/11639)

Informació pública de la convocatòria per a cobrir una plaça de policia local, categoria d'agent, mitjançant oposició lliure, grup C.
-------------------------------------------------------------------------------------------------------------------------------------

### Dades del document

Número de DOGV
:   4377

Data del DOGV
:   13-11-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/11378


Data del document
:   13-09-2002

Organisme emissor
:   Ajuntament de Benejúzar

Tipus de document
:   Convocatòria

Descriptors 

:   * Benejúzar
    * concurs administratiu
    * policia
    * administració local

Informació pública de la convocatòria per a cobrir una plaça de policia local, categoria d'agent, mitjançant oposició lliure, grup C. [2002/Q11670]
  
En el Butlletí Oficial de la Província d'Alacant número 157, de data 11 de juliol de 2002, es van publicar les bases de la convocatòria per a cobrir, mitjançant oposició lliure, una plaça d'agent de la policia local, categoria d'agent, grup C, vacant a la plantilla de funcionaris.
  
La presentació de sol·licituds serà durant 20 dies naturals comptadors des del sendemà de la publicació d'este anunci en el Boletín Oficial del Estado.
  
Els anuncis successius es publicaran en el Butlletí Oficial de la Província d'Alacant i al tauler d'anuncis, segons corresponga.
Diari Oficial de la Generalitat Valenciana


Sumari del DOGV 4233, del 22-04-2002 (2002/3882)

Informació pública de l'extracte de les bases específiques per a la provisió en propietat d'11 places d'agent de la policia local.
----------------------------------------------------------------------------------------------------------------------------------

### Dades del document

Número de DOGV
:   4233

Data del DOGV
:   22-04-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/3882


Data del document
:   09-04-2002

Organisme emissor
:   Ajuntament d'Aldaia

Tipus de document
:   Convocatòria

Descriptors 

:   * Aldaia
    * concurs administratiu
    * administració local
    * policia

Informació pública de l'extracte de les bases específiques per a la provisió en propietat d'11 places d'agent de la policia local. [2002/M3882]
  
En el Butlletí Oficial de la Província de València número 70, de data 23 de març de 2002, es publiquen les bases específiques per a la provisió en propietat d'11 places d'agent de la policia local pertanyents a l'oferta d'ocupació pública de l'any 2001.
  
Escala: administració especial.
  
Subescala: serveis especials.
  
Classe: policia local.
  
Categoria: agent.
  
Grup: C.
  
Cosa que es publica perquè en prengueu coneixement.
Diari Oficial de la Generalitat Valenciana


Sumari del DOGV 4227, del 12-04-2002 (2002/3193)

Informació pública de l'expedient de modificació puntual número DG/2-2002-45 del Pla General d'Ordenació Urbana, relativa a alteració de l'ordenació detallada de la U.E. número 28.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4227

Data del DOGV
:   12-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3193


Organisme emissor
:   Ajuntament de Benicàssim

Tipus de document
:   Anunci

Informació pública de l'expedient de modificació puntual número DG/2-2002-45 del Pla General d'Ordenació Urbana, relativa a alteració de l'ordenació detallada de la U.E. número 28. [2002/M3193]
  
L'ajuntament en ple, en sessió celebrada el dia 14 de març de 2002, va acordar aprovar inicialment i sotmetre a informació pública l'expedient de modificació puntual número DG/2-2002-45 del Pla General d'Ordenació Urbana aprovat definitivament el 28 de juny de 1994, relativa a alteració de l'ordenació detallada de la U.E. número 28, en compliment de la Sentència 611, de 2 de juny de 1998, del Tribunal Superior de Justícia de la Comunitat Valenciana.
  
El citat expedient, així com el projecte redactat per l'arquitecte senyor Miguel Álvarez Martín, es troba dipositat en l'Ajuntament de Benicàssim (c/ Metge Segarra, núm. 4), sotmés a informació pública, per un període d'un mes, a comptar des de la publicació d'aquest anunci en el Diari Oficial de la Generalitat Valenciana a disposició de qualsevol que vulga examinar-lo, perquè puga presentar les al·legacions que estime convenients.
  
Cosa que es fa pública per a general coneixement.
Diari Oficial de la Generalitat Valenciana


Sumari del DOGV 4351, del 07-10-2002 (2002/10838)

RESOLUCIÓ de 19 de juliol de 2002, de la Universitat Politècnica de València, per la qual nomena Patricio Ramírez Hoyos professor titular d'universitat de l'àrea de coneixement Física Aplicada, adscrita al Departament de Física Aplicada.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4351

Data del DOGV
:   07-10-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/10203


Organisme emissor
:   Universitat Politècnica de València

Tipus de document
:   Resolució

RESOLUCIÓ de 19 de juliol de 2002, de la Universitat Politècnica de València, per la qual nomena Patricio Ramírez Hoyos professor titular d'universitat de l'àrea de coneixement Física Aplicada, adscrita al Departament de Física Aplicada. [2002/A10332]
  
De conformitat amb la proposta elevada per la comissió nomenada per a jutjar el concurs convocat per Resolució de 10 de novembre de 2001, d'esta Universitat, plaça número 595/2001, codi 2811 (BOE de 28 de novembre de 2001), i presentada per l'interessat la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, resol:
  
Nomenar Patricio Ramírez Hoyos, amb número de document nacional d'identitat 5196237, professor titular d'universitat de la Universitat Politècnica de València, de l'àrea de coneixement Física Aplicada, adscrita al Departament de Física Aplicada.
  
València, 19 de juliol de 2002.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4228, del 15-04-2002 (2002/3505)

Notificació al senyor Jesús Baute i la senyora Mercedes Aledo Sarabia. Expedient número 642/2000.
-------------------------------------------------------------------------------------------------

### Dades del document

Número de DOGV
:   4228

Data del DOGV
:   15-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/3505


Organisme emissor
:   Conselleria de Benestar Social

Tipus de document
:   Anunci

Notificació al senyor Jesús Baute i la senyora Mercedes Aledo Sarabia. Expedient número 642/2000. [2002/M3505]
  
Com que no s'ha pogut practicar la notificació personal a les persones interessades, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 d'aquest text legal.
  
Perquè les persones interessades puguen tenir coneixement íntegre de l'acte i en quede constància, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció de Menors, sítia al carrer de Fernando Madroñal, 52, d'Alacant, de 10.00 a 14.00 hores.
  
Expedient número: 642/2000
  
Persones interessades: senyor Jesús Baute i senyora Mercedes Aledo Sarabia.
  
Últim domicili conegut: carrer de la Virgen de Belén, número 1, 5ª B, d'Orihuela (Alacant)
  
Resolució de la Direcció Territorial de Benestar Social d'Alacant, de data 05.02.2002, en què s'adopten els acords:
  
- Resolució de cessament d'acolliment residencial en la R. C. San José Obrero de la menor N. B. A.
  
Contra aquesta resolució, les persones interessades podran interposar recurs davant l'ordre jurisdiccional civil, d'acord amb allò establit en la Llei d'Enjudiciament Civil i segons allò disposat en la disposició addicional primera de la Llei Orgànica 1/96, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4303, del 30-07-2002 (2002/7830)

Informació pública de l'estudi de detall per a l'ordenació de volums de l'illa C del projecte de reparcel·lació forçosa de l'UZI-16, Pedreres, del Pla General de Petrer.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4303

Data del DOGV
:   30-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7830


Organisme emissor
:   Ajuntament de Petrer

Tipus de document
:   Anunci

Informació pública de l'estudi de detall per a l'ordenació de volums de l'illa C del projecte de reparcel·lació forçosa de l'UZI-16, Pedreres, del Pla General de Petrer. [2002/Q7830]
  
L'alcalde president, mitjançant el Decret de l'Alcaldia, de data 29 d'abril de 2002, ha dictat la següent resolució:
  
Primer
  
Admetre a tràmit l'estudi de detall per a l'ordenació de volums de l'illa C del projecte de reparcel·lació forçosa de l'UZI-16, Pedreres, del Pla General de Petrer, delimitada pel carrer del Primer de Maig, carrer de Talladors i zona verda, presentat per José Luis Sempere Navarro i uns altres el 25 de gener de 2002.
  
Segon
  
Sotmetre a informació pública el document presentat, mitjançant remissió d'avisos als titulars de drets afectats per l'actuació proposada, i publicació d'edicte en un diari d'informació general editat a la Comunitat Valenciana i (posteriorment o simultàniament) en el Diari Oficial de la Generalitat Valenciana, advertint de la possibilitat de formular al·legacions dins del termini de 20 dies hàbils, a comptar del següent a la publicació en dit diari oficial. Si l'últim dia fóra dissabte es traslladarà al següent dia hàbil.
  
Tercer
  
Suspendre, en els termes de l'article 57 de la Llei 6/1994, de 15 de novembre, i articles 101 a 103 del Text Refós de la Llei del Sòl de 1992, l'atorgament de llicències de parcel·lació de terrenys, edificacions i demolició, així com de llicències d'activitats qualificades i els acords aprovatoris de programes, en aquelles àrees del territori objecte de planejament les noves determinacions de les quals suposen modificació del règim urbanístic vigent, sense que siga necessari assenyalar expressament dites àrees.
  
No obstant això, podran concedir-se llicències basades en el règim vigent, sempre que es respecten les determinacions del nou planejament.
  
El que es publica fent constar que, d'acord amb l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present acte és de mer tràmit i que no és possible la interposició de recurs contra ell, sense perjuí de mostrar la seua oposició per a la seua consideració en la resolució que pose fi al procediment.